Jabuli 23
Rwot aye lakwatta
1Rwot aye lakwat ma kwayo an;
pe tye gin mo ma birem bota.
2-En miyo abuto i olet maber,
en tera i waŋ pii maŋic.
3En roco kwona doko nyen.
En tela miyo abedo ki kit kwo ma atir
pi nyiŋe kene keken.
4Kadi bed awoto i nota me tipo to,
pe abilworo gin marac mo;
pien in it ye kweda;
toŋŋi ki odooni me kwat gimiyo cwinya bedo tek.
5Iketo meja me cam i nyima
ma onoŋo lukwor mera bene gineno;
ijola maber kun iwiro wiya ki moo,
ki kopona bene opoŋ woko libyeny.
6Adada, berri ki kicani bibedo i koma
pi kare me kwona ducu;
dok an abibedo i ot pa Rwot matwal.